cyanic-selkie/wikianc huggingface dataset:
ล่าแค้นทรชน
ล่าแค้นทรชน (อังกฤษ: Himmatwala) เป็นภาพยนตร์แอคชั่นสุขนาฏกรรมสัญชาติอินเดีย สร้างขึ้นเมื่อปี ค.ศ. 2013 กำกับโดย ซาจิด ข่าน นำแสดงโดย อชัย เทวคัน, ทามานนาห์ พาเทีย, ปาเรศ ราวัน, มเหศ มันเจร์การ์, ลีนา จูมานี, อัธยายัน ซูมาน, ซารินา วาฮับ, อนิล ตะวัน
เนื้อเรื่องย่อ
เรื่องราวของชายหนุ่มผู้มีหัวใจอันกล้าหาญแกร่งกล้าที่ต่อสู้เพื่อล้างแค้นให้พ่อที่ฆ่าตัวตาย และต้องไปดูแลแม่กับน้องสาวให้พ้นจากอำนาจของผู้มีอิทธิพลในหมู่บ้าน จนเป็นที่รักของคนในหมู่บ้านนั้น และได้ต่อสู้กับเสือร้ายจนได้พบรักกับลูกสาวของผู้มีอิทธิพล แต่อุปสรรคอยู่ที่คนรักของเค้าคือลูกสาวของผู้มีอิทธิพลที่เค้าต้องมาล้างแค้น ราวีหนุ่มผู้มีจิตใจกล้าหาญจะต้องทำอย่างไรกับอุปสรรคที่เกิดขึ้นครั้งนี้
สโมสรฟุตบอลอาร์เซนอลในฤดูกาล 2014–15
ฤดูกาล 2014–15 เป็นฤดูกาลที่ 23 ของสโมสรฟุตบอลอาร์เซนอลในพรีเมียร์ลีก และเป็นฤดูกาลที่ 95 ติดต่อกันบนลีกสูงสุดของฟุตบอลอังกฤษ อาร์เซนอลได้เข้าร่วมในพรีเมียร์ลีก, เอฟเอคัพ, ลีกคัพ, คอมมิวนิตีชีลด์ และยูฟ่าแชมเปียนส์ลีก
สำหรับพรีเมียร์ลีก อาร์เซนอล จบการแข่งขันลงที่อันดับที่ 3 เป็นอันดับที่ดีที่สุดของสโมสรในรอบหลายปี ทำให้สามารถผ่านเข้าไปเล่นในรายการยูฟ่าแชมเปียนส์ลีกฤดูกาลถัดไปได้ โดยไม่ต้องเล่นในรอบเพลย์ออฟ
อีกทั้ง อาเลกซิส ซานเชซ กองกลางคนใหม่ของสโมสร ที่ย้ายมาจากบาร์เซโลนา เป็นฤดูกาลแรก ทำสถิติเป็นผู้เล่นที่ยิงประตูมากที่สุดของสโมสร ด้วยการยิงไป 16 ประตู จากการลงเล่นทั้งหมด 24 นัด ติดอันดับ 5 ดาวซัลโวประจำฤดูกาล (โดยที่อันดับ 1 ถึง 4 เป็นผู้เล่นในตำแหน่งกองหน้าทั้งหมด) และยังได้รับเลือกให้เป็นรางวัลผู้เล่นยอดเยี่ยมแห่งปี เมื่อจบฤดูกาลอีกด้วย
สำหรับเอฟเอคัพ ในฤดูกาลนี้ อาร์เซนอลสามารถที่จะป้องกันแชมป์จากเมื่อฤดูกาลที่แล้วไว้ได้ โดยสามารถเอาชนะ แอสตันวิลลา ไปได้ถึง 4-0 ในรอบชิงชนะเลิศ นับเป็นสถิติที่ชนะกันห่างที่สุดในรอบชิงชนะเลิศในรอบ 21 ปี และทำสถิติเป็นแชมป์รายการนี้มากที่สุดของวงการฟุตบอลอังกฤษ คือ 12 ครั้ง อีกทั้งยังทำสถิติเข้าชิงชนะเลิศมากที่สุด คือ 19 ครั้ง
และในฤดูกาลนี้ ยังเป็นฤดูกาลแรกที่ผู้สนับสนุนชุดแข่งขันของสโมสรได้เปลี่ยนจาก ไนกี้ บริษัทเครื่องกีฬาสัญชาติอเมริกัน มาเป็น พูม่า บริษัทเครื่องกีฬาสัญชาติเยอรมัน หลังจากไนกี้เป็นผู้สนับสนุนมานานถึง 20 ปี
ยืมตัวเข้า
รวมย้ายเข้าทั้งสิ้น: ▼ ไม่เปิดเผย (~ 85,800,000 ปอนด์)
ยืมตัวออก
รวมตัวเลขจำนวนเงินที่ขายทั้งสิ้น: ▲ ไม่เปิดเผย  (~ 36,600,000 ล้านปอนด์)
ภาพรวมการซื้อ-ขายนักเตะ
เงินที่จ่าย
ฤดูหนาว: ▼ ไม่เปิดเผย (~ 2,400,000 ปอนด์)
รวม: ▼ ไม่เปิดเผย  (~ 74,600,000 ปอนด์)
เงินที่ได้รับ
ฤดูร้อน: ▲  ไม่เปิดเผย  (~ 36,600,000 ปอนด์)
ฤดูหนาว:  0 ปอนด์
รวม: ▲ ไม่เปิดเผย  (~ 36,600,000 ปอนด์)
ฤดูร้อน: ▼  ไม่เปิดเผย  (~ 35,600,000 ปอนด์)
รวม: ▼ ไม่เปิดเผย  (~ 38,000,000 ปอนด์)
การลงสนามและการทำประตู
แหล่งที่มา:
ผู้เล่นที่ทำประตูสูงสุด
แหล่งที่มา:
ปรีซีซั่น
ปรับปรุงข้อมูลล่าสุด: 8 สิงหาคม 2014 แหล่งที่มา:Arsenal F.C.
เอฟเอ คอมมิวนิตี ชีลด์
ปรับปรุงข้อมูลล่าสุด: 10 สิงหาคม 2014 แหล่งที่มา: Arsenal F.C.
แมตช์
ปรับปรุงข้อมูลล่าสุด: 24 พฤษภาคม 2015 แหล่งที่มา: Arsenal F.C. หมายเหตุ: โปรแกรมการแข่งขันพรีเมียร์ลีกไม่ได้ระบุไว้เนื่องจากลิขสิทธิ์
เอฟเอ คัพ
ปรับปรุงข้อมูลล่าสุด: 30 พฤษภาคม 2015 แหล่งที่มา: Arsenal F.C.
ลีก คัพ
ปรับปรุงข้อมูลล่าสุด: 23 กันยายน 2014 แหล่งที่มา: Arsenal F.C.
รอบเพลย์ออฟ
ปรับปรุงข้อมูลล่าสุด: 27 สิงหาคม 2014 แหล่งที่มา: Arsenal F.C.
รอบ 16 ทีมสุดท้าย
ปรับปรุงข้อมูลล่าสุด: 17 มีนาคม 2015 แหล่งที่มา: Arsenal F.C.
รางวัลนักเตะยอดเยี่ยมประจำเดือน
รางวัลนักเตะยอดเยี่ยมประจำเดือนโดยมาจากผลโหวตของแฟนบอลบนเว็บไซต์สโมสรฟุตบอลอาร์เซนอล
พญาขัณฑสีมาโลหะกิจ (เจ้าคันธิยะ โลหะ)
พญาขัณฑสีมาโลหะกิจ นามเดิม เจ้าหนานคันธิยะ โลหะ เป็นเจ้าเมืองลอง คนที่ 18 ในสกุลวงศ์ เจ้าช้างปาน ตรงกับรัชสมัยพระบาทสมเด็จพระจุลจอมเกล้าเจ้าอยู่หัว แห่งกรุงรัตนโกสินทร์ และรัชสมัยเจ้านรนันทไชยชวลิต แห่งนครลำปาง และเป็นต้นสกุล โลหะ
ประวัติ
พญาขัณฑสีมาโลหะกิจ มีนามเดิมว่า “เจ้าหนานคันธิยะ” หรือ “เจ้าหนานขัติยะ” เกิดเมื่อประมาณ พ.ศ. 2375 เป็นบุตรชายคนโตของพญาไชยชนะชุมพู (เจ้าไชยชนะ) เจ้าเมืองลอง คนที่ 17 มีพี่น้องเท่าที่ปรากฏ 3 คน คือ
พญาขัณฑสีมาโลหะกิจ ได้อุปสมบทศึกษาศาสตร์แขนงต่างๆ กับครูบาอินทปัญญาวิชาเพียร ครูบาศรีทิ และครูบาญาณรังษี ที่วัดหลวงฮ่องอ้อ (วัดพระธาตุศรีดอนคำ) และเมื่อลาสิกขานอกจากได้ช่วยบิดาในการปกครองบ้านเมือง ยังได้ทำการค้าขายไม้ขอนสักส่งไปขายทั้งที่เมืองสวรรคโลก และบางครั้งก็ส่งไปถึงกรุงเทพฯ ได้รับแต่งตั้งเป็น“แสนหลวงขัติยะ”เมื่อปี พ.ศ. 2433 จากพญาไชยชนะชุมพู เจ้าเมืองลอง ผู้เป็นบิดา จนกระทั่งในปีพ.ศ. 2435 เจ้าหลวงนรนันทไชยชวลิต เจ้าผู้ครองนครลำปาง องค์ที่ 11 ทรงโปรดรับรองแต่งตั้งขึ้นเป็น “พญาขัณฑสีมาโลหะกิจ” เจ้าเมืองลอง ที่ชาวเมืองนิยมเรียกพ้องกับนามเดิมว่า “เจ้าพญาคันธสีมาโลหะกิจ” หรือเรียกสามัญนามว่า “พ่อเฒ่าเจ้า” ได้รับประทานเครื่องเทียมยศ(เครื่องสูง)จากเจ้าผู้ครองนครลำปาง
เหตุการณ์เปลี่ยนแปลงการปกครอง
ในพ.ศ. 2442 สยามใช้การปกครองแบบมณฑลเทศาภิบาล ได้ยึดรวม“ล้านนาประเทศ” ที่เคยเป็นประเทศราชเข้าเป็นส่วนหนึ่งไม่ให้มีอำนาจอิสระปกครองตนเองอีกต่อไป หัวเมืองทั้งหลายในล้านนาจึงได้รับผลกระทบโดยทั่วกัน รวมถึงเมืองลองกับเมืองต้าที่ถูกยุบรวมกันเป็นแขวงเมืองลอง จังหวัดลำปาง(โอนย้ายขึ้นกับจังหวัดแพร่ วันที่ ๒๕ พฤศจิกายน พ.ศ. 2475 และพ.ศ. 2501 แยกบางตำบลจัดตั้งเป็นอำเภอวังชิ้น) สยามได้ถอดตำแหน่งหน้าที่พญาขัณฑสีมาโลหะกิจ เจ้าเมืองลอง พ่อเมืองลองทั้ง 4 ขุนเมืองทั้ง 8 และขุนนางในเมืองลองไม่ให้มีหน้าที่ปกครองตนเองได้อีกต่อไปพร้อมกับจัดส่งข้าราชการชาวสยาม “หลวงฤทธิภิญโญยศ(แถม)” ขึ้นมาเป็นนายแขวง ปกครองแทนมีการสร้างระบบราชการเพื่อดึงอำนาจของเจ้านายขุนนางในเมืองนครประเทศราชทั้ง 5 คือ เมืองนครเชียงใหม่ เมืองนครลำปาง เมืองนครลำพูน เมืองนครน่าน และเมืองนครแพร่ ตลอดถึงเจ้านายขุนนางในหัวเมืองขึ้นของเมืองนครประเทศราช เช่น เมืองเชียงราย เมืองเชียงแสน เมืองฝาง เมืองพาน เมืองสอง ฯลฯ รวมถึง “เจ้า” ในสกุลวงศ์เจ้าช้างปานของเมืองลองเข้าไว้ที่ส่วนกลาง และกลืนไพร่บ้านพลเมืองทั้งหมดให้กลายเป็นพสกนิกรของ “กษัตริย์สยาม” เมื่อเจ้าเมืองลองและขุนนางสูญเสียอำนาจราชศักดิ์และผลประโยชน์ที่เคยได้รับสืบทอดมาตั้งแต่บรรพบุรุษได้ล่มสลายลง จึงได้เข้าร่วมมือกันกับเจ้าผู้ครองนคร(กษัตริย์นครประเทศราช) เจ้านาย เจ้าเมือง พ่อเมือง และขุนนางในประเทศราชล้านนาต่อต้านที่ทางฝ่ายล้านนาเรียกว่า “ฟื้นสยาม” หรือทางฝ่ายสยามเรียกว่า“กบฏเงี้ยว” ในปีพ.ศ. 2445 โดยมีบ้านบ่อแก้ว เมืองลองเป็นจุดเริ่มต้นและแหล่งเตรียมการ ได้เกิดความขัดแย้งระหว่าง “ล้านนาประเทศ” กับ “สยามประเทศ” อย่างรุนแรงภายหลังเมื่อเจ้านาย ขุนนาง และชาวเมืองในล้านนาทำการไม่สำเร็จจึงถูกสยามปราบปรามอย่างเด็ดขาด โดยเฉพาะเจ้านายและขุนนางเมืองนครแพร่ที่ได้รับผลกระทบจากเหตุการณ์ครั้งนี้มากกว่าหัวเมืองอื่นๆ ในล้านนา ขณะเดียวกันเหตุการณ์นี้ก็ส่งผลให้เกิดความสูญเสียอันใหญ่หลวงของชาวเมืองลอง เนื่องจากช่วงเช้ามืดวันพฤหัสบดี ที่ 30 เดือนตุลาคม พ.ศ. 2445(เดือนเกี๋ยงดับ) พญาขัณฑสีมาโลหะกิจ ถูกกลุ่มคนร้ายจำนวน 12 คนลอบเข้าสังหาร พร้อมกับขุนนางเค้าสนามเมืองลองจำนวน 3 คน และชาวบ้านเมืองลองที่มาเสียภาษีค่าตอไม้อีก 1 คน ที่โฮงหลวงเจ้าเมืองลอง บ้านแม่ลานเหนือ หลังจากพญาขัณฑสีมาโลหะกิจพิราลัยได้ฝ๎งศพไว้หน้าทางเข้าป่าช้าบ้านแม่ลานเหนือเป็นเวลา ๓ ปี และส่งสการในปีพ.ศ. 2448 จัดพิธีปลงศพ 3 วัน 3 คืน โดยการอุปถัมภ์ของเจ้าบุญวาทย์วงษ์มานิต เจ้าผู้ครองนครลำปางองค์สุดท้าย ซึ่งเหตุการณ์ลักลอบสังหารพญาขัณฑสีมาโลหะกิจ เจ้าเมืองลองพร้อมกับกลุ่มขุนนางเมืองลองในครั้งนี้ได้ถูกทำให้เป็นเรื่องปกปิดลึกลับ เนื่องจากไม่มีฝ่ายไหนยกขึ้นมาไต่สวน ทั้งฝ่ายล้านนา และฝ่ายสยาม แต่ในขณะที่บ้านหนานอ่อน ราษฎรเมืองลองถูกเงี้ยวที่ทางสยามติดตามจับเข้ามาปล้นกลับมีรายงานถึงกรุงเทพฯ ส่วนบุตรภรรยาและเครือญาติของเจ้าเมืองลองตั้งแต่เกิดเหตุการณ์นี้ขึ้นก็ปิดตัวเงียบด้วยเช่นกัน
บุตร-ธิดา
พญาขัณฑสีมาโลหะกิจ ได้สมรสกับแม่เจ้าบุญมา(ถึงแก่กรรมพ.ศ. 2469) สืบเชื้อสายมาจากเจ้านายเมืองเชียงแสนที่ถูกกวาดต้อนแบ่งเข้ามาไว้ในเมืองลอง พร้อมกับรับสัมปทานป่าไม้ที่ห้วยแม่ลาน มีบุตรธิดา 6 คน คือ
นัตสึโกะ ฮาชิโมโตะ
นัตสึโกะ ฮาชิโมโตะ (19 มีนาคม พ.ศ. 2399 – 14 พฤศจิกายน พ.ศ. 2416) เป็นบาทบริจาริกาท่านที่สองในจักรพรรดิเมจิ เป็นธิดาของนัตสึนางะ ฮางาชิโบโจ (橋本麗子) ขุนนางตำแหน่งโชนางง กับเรโกะ ฮาชิโมโตะ (橋本麗子) ซึ่งเป็นสตรีชั้นสูง ต่อมาซาเนอากิระ ฮาชิโมโตะ (橋本麗子) ขุนนางตำแหน่งไดนางง และชิซูโกะ ฮางิวาระ (橋本麗子) ภรรยา รับนัตสึโกะเป็นบุตรบุญธรรม
นัตสึโกะถวายตัวเป็นบาทบริจาริกาลำดับที่สองในจักรพรรดิเมจิตั้งแต่ พ.ศ. 2415 ประสูติการพระราชธิดาพระองค์แรกคือ วากาตากาโยริฮิเมะ โนะ มิโกโตะ (稚高依姫尊) เมื่อวันที่ 13 พฤศจิกายน พ.ศ. 2416 และสิ้นพระชนม์ตั้งแต่แรกประสูติ ส่วนพระสนมนัตสึโกะก็ถึงแก่กรรมในวันถัดมาจากอาการแทรกซ้อนหลังคลอด
สุสานของนัตสึโกะตั้งอยู่ในสุสานหลวงโทชิมางาโอกะ วัดโกโกกุจิ เขตบุงเกียว กรุงโตเกียว
แรดขาว
แรดขาว (White rhinoceros, White rhino, Square-lipped rhinoceros) เป็นแรดชนิดที่ใหญ่ที่สุดในโลก มีชื่อวิทยาศาสตร์ว่า Ceratotherium simum จัดว่าเป็นสัตว์บกที่ใหญ่ที่สุดในโลกรองลงมาจากช้าง เพราะแรดขาวสามารถที่จะมีความยาวลำตัวได้ถึง 3.6-5 เมตร ความสูงของไหล่ 1.6-2 เมตร น้ำหนัก 2.3-3.6 ตัน มีผิวสีน้ำตาลอมเทาหรือเหลือง จนได้ชื่อว่า "แรดขาว" มีนอ 2 นอ ความยาวของนอที่ใหญ่ที่สุดอาจยาวได้ถึง 1.5 เมตร
ริมฝีปากบนของแรดขาวจะเป็นรูปสี่เหลี่ยมไม่มีติ่งยื่นแหลมออกมาเหมือนแรดชนิดอื่น ๆ ทั้งนี้เพราะแรดขาวชอบที่จะกินหญ้าหรือพืชที่อยู่ตามพื้นดินหรือพุ่มไม้เตี้ย ๆ มากกว่าใบไม้ มีหูที่ยาวและปลายแหลม หน้าผากลาดและมน หัวไหล่นูนเป็นก้อน ผิวหนังเป็นตุ่มนูนเล็กน้อย ตามลำตัวไม่มีขน ยกเว้นที่ปลายหูและหาง กีบเท้ามีทั้งหมด 3 กีบ
แรดขาวมีการกระจายพันธุ์บริเวณทวีปแอฟริกาตอนใต้ พบตั้งแต่ซูลูแลนด์ ถึงอุทยานแห่งชาติครูเกอร์ในแอฟริกาใต้ และยังพบได้ใน ซูดานตอนใต้, ยูกันดา และบริเวณใกล้ ๆ คองโก มีทั้งหมด 2 ชนิดย่อย คือ แรดขาวเหนือ (C. s. simum) และแรดขาวใต้ (C. s. cottoni)
แรดขาวมักอยู่เป็นครอบครัวเล็ก ๆ ประกอบด้วยสมาชิกประมาณ 3-4 ในพื้นที่มีมีอาหารอุดมสมบูรณ์อาจพบอยู่หลายครอบครัวหากินอยู่ด้วยกัน บางครั้งอาจพบมากถึง 18 ตัว โดยมีตัวผู้คุมฝูงตัวเดียว นอกนั้นเป็นตัวเมียและลูก แรดขาวมีการกระจายถิ่นหากินกว้าง โดยใช้กองอุจจาระและปัสสาวะเป็นการบอกอาณาเขตของมัน ตัวเมียที่มีลูกจะยอมให้ตัวผู้เข้าใกล้เฉพาะตอนที่เป็นสัดเท่านั้น หลังจากผสมพันธุ์แล้ว ตัวเมียจะต่อสู้ไล่ตัวผู้ไปทันที  ในฤดูร้อนชอบหลบร้อนตามร่มไม้หรือแช่ปลัก บางครั้งอาจแช่ปลักทั้งคืนเพื่อบรรเทาความร้อนและกำจัดแมลง ในฤดูหนาวจะนอนอาบทรายแทนการแช่ปลัก
แรดขาวโตเต็มที่พร้อมจะผสมพันธุ์ได้เมื่ออายุ 7-10 ปี ฤดูผสมพันธุ์ ในช่วงเดือนกรกฎาคม-กันยายน ระยะการตั้งท้องนานประมาณ 18 เดือน มีอายุประมาณ 40-50 ปี ลูกแรดขาวจะอยู่ร่วมกับแม่จนอายุประมาณ 3-5 ปี โดยแรดตัวเมียจะออกลูกเพียงครั้งละตัว
ในอดีตแรดขาวจะถูกล่าอย่าหนักเพื่อเอานอ โดยเฉพาะอย่างยิ่งในยุคล่าอาณานิคม จนทำให้ประชากรของแรดขาวเกือบสูญพันธุ์ แต่ปัจจุบันได้มีกฎหมายคุ้มครองแรดขาวและห้ามการล่าและค้าขายนอแรดอย่างเด็ดขาด รวมถึงแรดชนิดอื่น ๆ ด้วย ทำให้ประชากรของแรดขาวมีเพิ่มมากขึ้นจากการอนุรักษ์ แต่กระนั้นก็คงมีการลักลอบอยู่เป็นระยะ ๆ
ชื่อ
ทฤษฎีที่นิยมที่สุดของที่มาของชื่อ "แรดขาว (White Rhinoceros)" คือการแปลจากภาษาดัตช์มาเป็นภาษาอังกฤษผิดพลาด คำว่า "white" ในภาษาอังกฤษมาจากการแปลที่ผิดพลาดของคำว่า "wijd" ในภาษาดัตช์ ซึ่งแปลว่า "กว้าง" ซึ่งหมายถึงความกว้างของปากแรด เริ่มมาจากคนตั้งถิ่นแรกพวกแรกๆที่พูดกาษาอังกฤษในประเทศแอฟริกาใต้แปล "wijd" เป็น "white" ทำให้สุดท้ายแรดปากกว้างถูกเรียกว่าแรดขาวและแรดอีกชนิดที่มีปากแหลมถูกเรียกว่าแรดดำ ภายหลังภาษาดัตช์และภาษาแอฟริกาหันมาใช้ตามภาษาอังกฤษโดยเรียกว่าแรดขาวด้วย ข้อเสนอของต้นกำเนิดคำนี้เป็นเรื่องเท็จ ก่อนจะมีการประมวลโดยนักเขียนชาวดัตช์ จากการตรวจสอบเอกสารของดัตช์และแอฟริกาที่เกี่ยวกับแรด ไม่มีหลักฐานแสดงว่าคำ "wijd" เคยถูกใช้เพื่ออธิบายถึงการปากแรด ทฤษฎีอื่นที่เป็นที่นิยมเสนอว่าชื่อมาจากแรดทั่วแอฟริกามีสีขาว อาจเป็นเพราะมันแช่ปลักในดินที่เป็นหินปะการังหรือมูลนก หรือนอของมันมีสีอ่อน ชื่ออื่นๆที่ไม่เป็นที่นิยมก็มีแรดปากเหลี่ยม ชื่อสกุล Ceratotherium ตั้งโดยนักสัตววิทยา จอร์น เอ็ดวาร์ด เกรย์ (John Edward Gray) ในปี ค.ศ. 1868 มาจากภาษากรีกโบราณ คำว่า keras (κερας) "เขา" และ therion (θηριον) "สัตว์ร้าย" Simum เป็นภาษากรีก simus (σιμος), แปลว่า "จมูกแบน"
ลักษณะ
แรดขาวเป็นสัตว์เลี้ยงลูกด้วยนมที่มีขนาดใหญ่ที่สุดรองจากช้าง มีร่างกายและหัวขนาดใหญ่ คอสั้น อกกว้าง ลำตัวรวมหัวยาว 3.4-4.2 ม.หางยาว 50-70 ซม.สูง 1.5-1.9 ม.หนัก 1400-3600 กก.เพศผู้หนักกว่าเล็กน้อย น้ำหนักมากที่สุดที่เท่าบันทึกไว้คือ 4500 กก. นอหน้าใหญ่กว่านอหลัง ทั่วไปยาว 90 ซม.อาจยาวถึง 150 ซม. แรดขาวมีตะโหนกบริเวณที่หลังคอเพื่อรองรับหัวที่มีขนาดใหญ่ มีขาสั้นอวบ แต่ละเท้ามี 3 กีบ สีของแรดมีสีน้ำตาลแกมเหลืองถึงเทาดำ มีขนแค่ที่หูและหาง มีปากกว้างแบนใช้สำหรับเล็มหญ้า
Glumicalyx
Glumicalyx เป็นสกุลของพืชดอกที่อยู่ในวงศ์ Scrophulariaceae.
ถิ่นกำเนิดของมันคือ แอฟริกาใต้
สปีชีส์ในสกุล ได้แก่:
มาร์ทีน บอร์มัน
มาร์ทีน ลูทวิช บอร์มัน (Martin Ludwig Bormann; 17 มิถุนายน ค.ศ. 1900 – 2 พฤษภาคม ค.ศ. 1945) เป็นข้าราชการที่โดดเด่นในนาซีเยอรมนีในฐานะหัวหน้าของทำเนียบสำนักงานพรรคนาซี (Nazi Party Chancellery) เขาได้รับอำนาจอย่างมากมายโดยใช้ตำแหน่งของเขาในฐานะเลขานุการส่วนตัวของอดอล์ฟ ฮิตเลอร์เพื่อควบคุมการหลั่งไหลของข้อมูลข่าวสารและส่งมอบให้กับฮิตเลอร์ เขาได้รับสืบทอดจากฮิตเลอร์ในฐานะผู้นำของพรรคกรรมกรชาติสังคมนิยมเยอรมัน หลังฮิตเลอร์กระทำอัตวินิบาตกรรม เมื่อวันที่ 30 เมษายน ค.ศ. 1945
บอร์มันได้เข้าร่วมองค์กรกองกำลังกึ่งทหารคือ เหล่าทหารเสรี (Freikorps) ในปี ค.ศ. 1922 ในขณะที่กำลังทำงานเป็นผู้จัดการอสังหาริมทรัพย์ขนาดใหญ่ เขาได้ทำหน้าที่เป็นเวลาเกือบปีในเรือนจำในฐานะผู้สมรู้ร่วมคิดกับเพื่อนของเขา รูด็อล์ฟ เฮิส (ต่อมาได้ผู้บัญชาการของค่ายกักกันเอาช์วิทซ์)ในการสังหาร Walther Kadow บอร์มันได้เข้าร่วมพรรคนาซีในปี ค.ศ. 1927 และชุทซ์ชตัฟเฟิล (เอ็สเอ็ส) ในปี ค.ศ. 1937 เขาได้ทำงานช่วงแรกในงานบริการประกันภัยของพรรค และย้ายไปอยู่ที่สำนักงานรองฟือเรอร์ รูด็อล์ฟ เฮ็สในเดือนกรกฎาคม ค.ศ. 1933 ที่เขาได้ทำหน้าที่เป็นหัวหน้าของพนักงาน
บอร์มันได้ใช้ตำแหน่งของเขาเพื่อสร้างระบบราชการอย่างกว้างขวางและเกี่ยวข้องกับตัวเขาให้ได้มากที่สุดเท่าที่เป็นไปได้ในการตัดสินใจ เขาได้รับการยอมรับในวงภายในของฮิตเลอร์และพร้อมกับตัวเขาทุกๆที่,ที่ให้คำบรรยายสรุปและสรุปเหตุการณ์และการเรียกร้อง เขาได้เริ่มทำหน้าที่เป็นเลขานุการส่วนตัวของฮิตเลอร์ เมื่อวันที่ 12 สิงหาคม ค.ศ. 1935 บอร์มันได้ยอมรับหน้าที่แต่เดิมของเฮ็สกับตำแหน่งผู้นำของทำเนียบสำนักงานพรรค ภายหลังจากเฮ็สได้บินเดี่ยวไปยังอังกฤษ เมื่อวันที่ 10 พฤษภาคม ค.ศ. 1941 เพื่อพยายามเจรจาสันติภาพกับรัฐบาลอังกฤษ(แต่สุดท้ายถูกจับตัวเข้าคุก) เขาได้อนุมัติขั้นตอนสุดท้ายเกี่ยวกับการนัดหมายของข้าราชการพลเรือน, ที่ได้รับการพิจารณาและอนุมัติกฎหมายขึ้นมาใหม่ และในปี ค.ศ. 1943 ได้มีการควบคุมเรื่องต่างๆภายในประเทศโดยพฤตินัย บอร์มันได้เป็นหนึ่งในผู้นำที่ได้ประหัตประหารเหล่าชาวคริสเตียนอย่างต่อเนื่องและสนับสนุนในการสังหารต่อชาวยิวและชาวสลาฟในพื้นที่ที่ถูกพิชิตโดยเยอรมนีในช่วงสงครามโลกครั้งที่สอง
บอร์มันได้กลับมาพร้อมกับฮิตเลอร์ที่ฟือเรอร์บุงเคอร์ในกรุงเบอร์ลิน เมื่อวันที่ 16 มกราคม ค.ศ. 1945 ในขณะที่กองทัพแดงของโซเวียตได้รุกเข้าสู่เมือง หลังจากฮิตเลอร์ได้กระทำอัตวินิบาตกรรม บอร์มันและคนอื่นๆได้พยายามที่จะหลบหนีออกจากกรุงเบอร์ลิน เมื่อวันที่ 2 พฤษภาคม เพื่อหลีกเลี่ยงการถูกจับกุมโดยโซเวียต ซึ่งบอร์มันอาจจะฆ่าตัวตายไปแล้วบนสะพานที่อยู่ใกล้กับสถานี Lehrter ศพถูกฝังอยู่ใกล้ๆ เมื่อวันที่ 8 พฤษภาคม ค.ศ. 1945 แต่หาไม่พบและไม่มีการยืนยันว่าเป็นศพของบอร์มันจนกระทั่งปี ค.ศ. 1972 การชันสูตรศพได้รับการยืนยันแล้วในปี ค.ศ. 1998 โดยการตรวจดีเอ็นเอ บอร์มันได้ถูกนำมาพิจารณาคดีลับหลัง(in absentia)โดยศาลทหารระหว่างประเทศในการพิจารณาคดีเนือร์นแบร์คในปี ค.ศ. 1945 และ 1946 เขาได้ถูกตัดสินว่ามีความผิดในข้อหาอาชญากรรมสงครามและอาชญากรรมต่อมนุษยชาติและได้รับตัดสินโทษประหารชีวิตโดยการแขวนคอ
ชีวิตช่วงต้นและการศึกษา
บอร์มันเกิดที่เวเกอเลเบิน (ปัจจุบันอยู่ในรัฐซัคเซิน-อันฮัลท์) ในราชอาณาจักรปรัสเซียของจักรวรรดิยเยอรมัน เขาเป็นบุตรของ Theodor Bormann (1862–1903) พนักงานไปรษณีย์ กับ Antonie Bernhardine Mennong ภรรยาคนที่สอง ครอบครัวของเขานับถือศาสนาคริสต์นิกายลูเทอแรน Theodor เสียชีวิตตอนบอร์มันอายุ 3 ขวบ และแม่ของเขาก็แต่งงานใหม่
การเรียนที่โรงเรียนมัธยมด้านการค้าการเกษตรของบอร์มันถูกขัดจังหวะ เมื่อเขาเข้าร่วมกรมทหารปืนใหญ่สนามที่ 55 ในตำแหน่งมือปืนในเดือนมิถุนายน ค.ศ. 1918 ในช่วงวันสุดท้ายของสงครามโลกครั้งที่หนึ่ง เขาไม่ได้เข้าสู้รบ แต่ทำหน้าที่รักษาการณ์จนถึงเดือนกุมภาพันธ์ ค.ศ. 1919 หลังทำงานในโรงงานผลิตอาหารสัตว์ได้ไม่นาน บอร์มันก็กลายเป็นผู้จัดการอสังหาริมทรัพย์ของฟาร์มขนาดใหญ่ในรัฐเมคเลนบูร์ก-ฟอร์พอมเมิร์น หลังจากนั้นไม่นาน เขาก็เข้าร่วมสมาคมเจ้าของที่ดินที่ต่อต้านยิว
ในวันที่ 17 มีนาคม ค.ศ. 1924 บอร์มันถูกตัดสินจำคุก 1 ปีที่เรือนจำ Elisabethstrasse จากการสมรู้ร่วมคิดกับรูด็อล์ฟ เฮิสในการฆาตกรรม Walther Kadow เขาได้รับการปล่อยตัวในเดือนกุมภาพันธ์ ค.ศ. 1925
อาชีพในพรรคนาซี
ใน ค.ศ. 1927 บอร์มันสมัครเข้าพรรคนาซี (NSDAP) โดยมีหมายเลขสมาชิก 60,508 เขาเข้าสมัครเป็นสมาชิกชุทซ์ชตัฟเฟิล (เอ็สเอ็ส) ในวันที่ 1 มกราคม ค.ศ. 1937 พร้อมหมายเลขสมาชิก 278,267 ไฮน์ริช ฮิมเลอร์ได้ผ่านคำสั่งพิเศษให้บอร์มันได้รับหมายเลขเอ็สเอ็สที่ 555 ใน ค.ศ. 1938 เพื่อสื่อถึงสถานะ Alter Kämpfer (นักรบรุ่นเก่า)
ชีวิตส่วนตัว
ในวันที่ 2 กันยายน ค.ศ. 1929 บอร์มันแต่งงานกับแกร์ดา บูคในวัย 19 ปี (23 ตุลาคม 1909 – 23 มีนาคม 1946), โดยที่พันตรี Walter Buch พ่อของเธอ ทำหน้าที่เป็นประธาน Untersuchung und Schlichtungs-Ausschuss (USCHLA; คณะกรรมการสอบสวนและเปรียบเทียบคดี) ซึ่งมีหน้าที่ระงับข้อพิพาทภายในพรรค ฮิตเลอร์เคยมาเยี่ยมบ้านบูคบ่อยครั้ง และบอร์มันน์ก็พบเขาที่นี่ ทั้งเฮ็สและฮิตเลอร์เป็นพยานในงานแต่งงาน บอร์มันก็มีภรรยาลับหลายคน ซึ่งรวม Manja Behrens นักแสดงสาวด้วย
มาร์ทีนกับแกร์ดามีลูก 10 คน:
หลังการโจมตีทางอากาศของฝ่ายสัมพันธมิตร แกร์ดา บอร์มันกับลูก ๆ หลบหนีจาก Obersalzberg ไปยังอิตาลีในวันที่ 25 เมษายน ค.ศ. 1945 เธอเสียชีวิตจากโรคมะเร็งในวันที่ 23 มีนาคม ค.ศ. 1946 ที่เมราโน ประเทศอิตาลี ลูก ๆ ของบอร์มันรอดชีวิตและได้รับการดูแลในสถานที่เลี้ยงดูเด็กกำพร้า มาร์ทีน ลูกชายคนแรก ได้เข้าบวชเป็นนักบวชประจำคริสต์จักรโรมันคาทอลิก และทำงานเป็นมิชชันนารีในทวีปแอฟริกา ภายหลังจึงสละความเป็นนักบวชและแต่งงาน
อ้างอิง
หมายเหตุ
อ้างอิง
บรรณานุกรม
ดาวเรืองเม็กซิโก
ดาวเรืองเม็กซิโก เป็นพืชล้มลุกในวงศ์ Asteraceae ทุกส่วนของต้นมีกลิ่นหอม ใบรูปหอก ขอบใบจักละเอียด ดอกสีเหลืองสด พบในเม็กซิโก มีสารกลุ่มแลกโตน เทอร์พีน คูมารินส์ ทำให้เกิดความมึนงง สับสน ลำต้นแห้งใช้เผาไล่แมลง
Gongylosciadium
ถิ่นกำเนิดของมันคือ ตุรกี ไป อิหร่าน
เจ้าชายปีแยร์ ดยุกแห่งวาเลนตินัว
เจ้าชายปีแยร์ ดยุกแห่งวาเลนตินัว (Prince Pierre, Duke of Valentinois; พระนามตอนประสูติ: เคานต์ปีแยร์ มารี ซาเวียร์ ราฟาเอล อันโทเนีย ไมเชอ เดอ โปลีเนียค (Count Pierre Marie Xavier Raphaël Antoine Melchior de Polignac)) เป็นพระราชบิดาในเจ้าชายแรนีเยที่ 3 องค์อธิปัตย์แห่งโมนาโก
พระประวัติ
เจ้าชายปีแยร์ ทรงมีพระนามเดิมว่า เคานต์ปีแยร์ เดอ โปลีเนียค ประสูติเมื่อวันที่ 24 ตุลาคม พ.ศ. 2438 เป็นโอรสของเคานต์แม็กเซียน เดอ โปลีเนียค และ ซูซานนา เดอ ลา ทอรี วา มีเลอร์ โดยเขาเป็นหลานชายของนักการเมืองฝรั่งเศส โดยต่อมาเขาทำงานในด้านของศิลปะดนตรีและวัฒนธรรมของโมนาโก และเป็นคณะกรรมการโอลิมปิกอีกด้วย
เษกสมรส
พระองค์ทรงเษกสมรสกับเจ้าหญิงชาร์ลอตต์ ดัชเชสแห่งวาเลนตินัว พระราชธิดานอกสมรสเพียงพระองค์เดียวของเจ้าชายหลุยส์ที่ 2 องค์อธิปัตย์แห่งโมนาโก เมื่อวันที่ 18 มีนาคมตามศาสนา และวันที่ 19 มีนาตม พ.ศ. 2463 เป็นพระราชพิธีตามพระราชอัธยาศัย โดยเจ้าชายหลุยส์ โดยรับพระราชทานพระอิสริยยศให้เป็น เจ้าชายแห่งโมนาโก ดยุกแห่งวาเลนตินัว และเป็นพระราชวงศ์กรีมัลดี ทั้ง 2 มีพระราชบุตรดังนี้
โดยชีวิตเษกสมรสของทั้ 2 ไม่ได้มีความสุขเลย โดยพระองค์ได้ไปพบรักใหม่กับพยาบาลชาวอิตาลี ทั้ง 2 ทรงหย่าเมื่อวันที่ 18 กุมภาพันธ์ พ.ศ. 2476 ซึ่งบางแห่งเล่ากันว่า เป็นเพราะพระราชประสงค์ของเจ้าชายหลุยส์ที่ 2 ที่ทรงมีข้อแม้ว่าหากทรงหย่า ก็จะไม่ปลดออกจากพระอิสริยยศ เจ้าชายปีแยร์จึงทรงยอม
สิ้นพระชนม์
พระองค์สิ้นพระชนม์เมื่อวันที่ 10 พฤศจิกายน พ.ศ. 2507 โดยพระโรคมะเร็ง ในโรงพยาบาลกลางกรุงปารีส สิริพระชันษา 69 ชันษา โดยนิตยาสารของฝรั่งเศสได้เผยแพร่ข่าวพระศพของเจ้าชายว่า ในงานพระศพของพระองค์นั้นได้รับการถวายพระเกียรติอย่างมาก และตามประเพณีอย่างถูกต้องและสง่างาม
Gomphostigma
ถิ่นกำเนิดของมันคือ คองโกใต้ถึงอัฟริกาใต้
Gosela
Gosela เป็นสกุลของพืชดอกที่อยู่ในวงศ์ Scrophulariaceae.
ถิ่นกำเนิดของมันคือ สาธารณรัฐแอฟริกาใต้
สปีชีส์ในสกุล ได้แก่:
เฌอปราง อารีย์กุล
เฌอปราง อารีย์กุล (เกิด 2 พฤษภาคม พ.ศ. 2539) เป็นสมาชิกของบีเอ็นเคโฟร์ตีเอต วงไอดอลหญิงในประเทศไทย เป็นสมาชิกรุ่นแรกของวง เป็นหัวหน้าคนแรกและคนปัจจุบันของวง และเป็นผู้จัดการคนปัจจุบันของวง
ชีวิตช่วงแรกและการศึกษา
เฌอปรางเกิดเมื่อวันที่ 2 พฤษภาคม 2539 ที่อำเภอหาดใหญ่​ จังหวัดสงขลา ต่อมาเฌอปรางและครอบครัวได้ย้ายเข้ามาอยู่ในกรุงเทพมหานครเมื่ออายุ 5 ปี ศึกษาระดับมัธยมศึกษาที่โรงเรียนรุ่งอรุณ แล้วพบว่าตนเองชอบทางด้านวิทยาศาสตร์ การทดลองและคำนวณต่าง ๆ จึงอยากเป็นครูและนักวิทยาศาสตร์ นอกจากนี้เฌอปรางยังได้รับหน้าที่เป็นหัวหน้าเชียร์ลีดเดอร์ และดรัมเมเยอร์ของโรงเรียนทุกปี
เมื่อปี พ.ศ. 2556 เธอได้เข้าศึกษาต่อในสาขาวิชาเคมี ภาควิชาวิทยาศาสตร์ วิทยาลัยนานาชาติ มหาวิทยาลัยมหิดล ในช่วงปีสองและสาม เฌอปรางได้รับหน้าที่เป็นผู้ช่วยวิจัย โดยในปี พ.ศ. 2560 เฌอปรางได้ร่วมงานวิจัยเรื่อง "การทดลองขวดสีน้ำเงิน" จนได้รับการตีพิมพ์ในวารสารวิทยาศาสตร์ Royal Society Open Science ของสหราชอาณาจักร เมื่อเดือนพฤศจิกายน จนกระทั่งสำเร็จการศึกษาในปี พ.ศ. 2562 โดยสามารถทำคะแนนจนได้รับเกียรตินิยมอันดับ 2 ด้วยเกรดเฉลี่ย 3.46 พิธีพระราชทานปริญญาบัตรเมื่อวันที่ 2 ตุลาคม พ.ศ. 2562
ไอดอล
ในเดือนเมษายน พ.ศ. 2561 เฌอปรางได้ลงสมัครในงานเลือกตั้งเซ็มบัตสึประจำซิงเกิลที่ 53 ของวงเอเคบีโฟร์ตีเอต ซึ่งถือเป็นครั้งแรกที่เปิดโอกาสให้สมาชิกวงใน 48 Group ทั้งหมดได้ลงเลือกตั้งและร่วมทำเพลงกับวงเอเคบีโฟร์ตีเอต ซึ่งเฌอปรางสามารถทำคะแนนติดอันดับที่ 39 ซึ่งอยู่ในฐานะ Next Girl ของซิงเกิลนั้น ซึ่งได้ร่วมร้องและแสดงในมิวสิกวิดีโอเพลง "Tomodachi janai ka?" (友達じゃないか？) ร่วมกับวงเอเคบีโฟร์ตีเอต วางจำหน่ายในวันที่ 19 กันยายน พ.ศ. 2561 นอกจากนี้เฌอปรางก็ได้รับเลือกให้เป็นเซ็นเตอร์ของเพลง "Koisuru Fortune Cookie" ในยูนิต World Senbatsu ซึ่งแสดงร่วมกับวงพี่สาวในงานก่อนการประกาศผลเลือกตั้งซึ่งจัดขึ้นในเมืองนาโงยะ ประเทศญี่ปุ่น เมื่อวันที่ 15 มิถุนายน พ.ศ. 2561
ต่อมาวันที่ 19 ตุลาคม พ.ศ. 2561 เฌอปรางได้ลงสมัครในการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ซึ่งในการประกาศผลด่วนครั้งที่ 1 และครั้งที่ 2 เฌอปรางได้คะแนนอยู่ในอันดับที่ 1 มาตลอด รวมถึงในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 วันที่ 26 มกราคม 2562 เธอได้อันดับที่ 1 และได้เป็นเซ็นเตอร์ในเพลงหลักซิงเกิลที่ 6 ในชื่อว่า บีกินเนอร์ นอกจากนี้วันต่อมา ในคอนเสิร์ต AKB48 Group Asia Festival 2019 in Bangkok เฌอปรางได้รับเลือกเป็นเซ็นเตอร์ของเพลง "Heavy Rotation" ในยูนิตพิเศษ World Senbatsu (WRD48) ซึ่งแสดงร่วมกับวงพี่สาวเอเคบีโฟร์ตีเอต และวงน้องสาวต่างประเทศอีก 5 วง
วันที่ 19 เมษายน พ.ศ. 2563 เฌอปรางเข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 ซึ่งเธอได้อันดับที่ 2 ด้วยคะแนน 71,352 คะแนน ได้เป็นเซ็มบัตสึในซิงเกิลที่ 9 ชื่อว่า "เฮฟวีโรเทชัน" ต่อมาในวันที่ 26 กันยายน พ.ศ. 2563 เฌอปรางเข้าร่วมงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563 ซึ่งเธอไปถึงรอบรองชนะเลิศ ได้เป็นเซ็มบัตสึเพลงหลักของอัลบั้มที่สามของวง
วันที่ 9 เมษายน พ.ศ. 2566 เฌอปรางได้ประกาศจบการศึกษาหลังจบงาน Janken Tournament 2023 ทั้งนี้ จะมีคอนเสิร์ตจบการศึกษาวันที่ 29 ตุลาคม 2566 ที่ Thunder Dome เป็นงานสุดท้ายในฐานะเมมเบอร์ของวง BNK48
นักแสดง
เฌอปรางมีผลงานภาพยนตร์เรื่องแรกในชีวิตจากค่ายจีดีเอช ห้าห้าเก้า แนวระทึกขวัญแฟนตาซีเรื่อง โฮมสเตย์ กำกับโดย ภาคภูมิ วงศ์ภูมิ ซึ่งเคยมีผลงานกำกับภาพยนตร์อย่าง ชัตเตอร์ กดติดวิญญาณ, แฝด โดยเธอได้รับบทแสดงนำ และในปีต่อมาเธอและเพื่อนร่วมวงมีผลงานซีรีส์สุขนาฏกรรมโรแมนติกร่วมกับค่ายนาดาวบางกอกเรื่อง One Year 365 วัน บ้านฉัน บ้านเธอ
ภาพลักษณ์และความนิยม
เฌอปรางเป็นสมาชิกคนหนึ่งของวงบีเอ็นเคโฟร์ตีเอต ที่มีผู้ติดตามเธอเป็นจำนวนมาก และในงานจับมือของบีเอ็นเคโฟร์ตีเอต ทุกครั้งที่ผ่านมา มักมีแฟนคลับมากมายมารอต่อแถวคิวจับมือกับเฌอปรางยาวที่สุด เพราะหลาย ๆ คนคิดว่าเธอคือภาพลักษณ์ของวงบีเอ็นเคโฟร์ตีเอต
ในเดือนสิงหาคม 2560 ได้เกิดเหตุการณ์อุทกภัยในภาคตะวันออกเฉียงเหนือ ของประเทศไทย รูปภาพพร้อมลายเซ็นของเธอและสมาชิกบีเอ็นเคโฟร์ตีเอตคนอื่น ๆ ได้รับการประมูลเพื่อระดมทุนเพื่อสบทบกับมูลนิธิอาสาเพื่อนพึ่ง (ภาฯ) ยามยาก สภากาชาดไทย ช่วยเหลือผู้ประสบอุทกภัยในภาคอีสาน โดยรูปของเฌอปรางภาพเดียวได้รับการประมูลไปในราคา 77,000 บาท และรูปทั้งหมดของสมาชิกบีเอ็นเคโฟร์ตีเอตได้รับการประมูลไปในราคาทั้งสิ้น 246,000 บาท
ในปี 2561 กลุ่มแฟนคลับของเฌอปรางได้ระดมทุนประมาณ 6 แสนบาท สร้างห้องสมุดและห้องคอมพิวเตอร์วิทยาศาสตร์ ที่โรงเรียนบ้านป่าแดด อำเภอสันติสุข จังหวัดน่าน โดยตั้งชื่อตามชื่อของเธอเอง ซึ่งเฌอปรางได้ให้สัมภาษณ์ว่าเป็นการสานต่อความตั้งใจของตนให้เป็นรูปธรรม
ข้อวิจารณ์
เมื่อวันที่ 4 กันยายน พ.ศ. 2561 เฌอปรางได้รับเชิญจากรัฐบาลให้เป็นพิธีกรรับเชิญในรายการเดินหน้าประเทศไทย พร้อมกับดาราศิลปินอีกหลายคน โดยเธอได้เดินทางเข้าพบกับ พลเอกประยุทธ์ จันทร์โอชา นายกรัฐมนตรี ที่ทำเนียบรัฐบาล โดยนายกรัฐมนตรีได้มอบประกาศนียบัตรเพื่อเป็นการขอบคุณแก่เฌอปราง และดาราศิลปินคนอื่นที่ได้เข้าพบ ซึ่งจากเหตุการณ์ดังกล่าวทำให้เธอได้รับเสียงวิพากษ์วิจารณ์จากชาวโซเชียลเป็นจำนวนมากทั้งเห็นด้วยและไม่เห็นด้วยกับการร่วมทำงานกับรัฐบาล เพราะการตัดสินใจร่วมงานครั้งนี้ของเธอ อาจเป็นการเลือกข้างทางการเมือง ซึ่งก่อนหน้านี้เฌอปรางและสมาชิก BNK48 บางส่วน ได้เข้าพบพลเอกประยุทธ์ ที่ทำเนียบรัฐบาลมาแล้ว เพื่อร่วมประชาสัมพันธ์สถานีวิทยุเพื่อครอบครัวของรัฐบาลด้วย อย่างไรก็ตาม ภายหลังต้นสังกัดได้ออกมาชี้แจงว่าไม่มีส่วนเกี่ยวข้องกับการเมืองแต่อย่างใด ด้านเฌอปรางได้ให้สัมภาษณ์ว่าการวิจารณ์เหล่านั้นเป็นสิทธิ์ของแต่ละบุคคล เพราะตนก็มีจุดยืนของตัวเอง และการรับงานนั้นก็ปรึกษาผู้ใหญ่อยู่ตลอดเวลา ส่วนกระแสที่เข้ามานั้นก็มีความกังวลบ้าง แต่ก็ยังมีการให้กำลังใจจากทุกคนอยู่
ชีวิตส่วนบุคคล
เธอสนใจการแต่งตัวคอสเพลย์มาตั้งแต่อายุ 16 ปี นอกจากนี้ เธอยังสามารถเล่นไวโอลิน
การปลูกถ่ายองคชาต
การปลูกถ่ายองคชาต (penis transplantation) คือ วิธีทางศัลยกรรมเพื่อปลูกถ่ายองคชาตให้แก่คนไข้ องคชาตนั้นอาจมาจากเนื้อเยื่อที่มีคนบริจาคไว้ หรืออาจมาจากเนื้อเยื่อเทียมที่สร้างขึ้น แต่เนื้อเยื่อเทียมยังไม่เคยทดลองกับคน วิธีทางศัลยกรรมเพื่อปลูกถ่ายอวัยวะต่าง ๆ เช่น มือ ใบหน้า หรืออวัยวะเพศชายนี้ยังเป็นที่ถกเถียงกัน เพราะไม่ได้รับประกันความปลอดภัยของชีวิตคนไข้ แต่อาจช่วยให้คนไข้มีคุณภาพชีวิตดีขึ้นอย่างมีนัยสำคัญ
ดอนต์บีครูเอล
ดอนต์บีครูเอล (Don't Be Cruel) เป็นเพลงที่บันทึกเสียงโดย เอลวิส เพรสลีย์ และเขียนโดย ออติส แบล็คเวลล์ ในปี ค.ศ. 1956 ต่อมาได้รับการเข้าสู่ Grammy Hall of Fame ในปี ค.ศ. 2002 เพลงนี้มีการจัดอันดับในปัจจุบันเป็นเพลงที่ยิ่งใหญ่ที่สุดอันดับที่ 92 ของเวลาทั้งหมดรวมทั้งเป็นเพลงที่ห้าที่ดีที่สุดของปี ค.ศ. 1956 โดย Acclaimed Music
การบุกครองทวีปยุโรปของมองโกล
การรุกรานของมองโกลในยุโรป (Mongol invasion of Europe) จุดมุ่งหมายของการรุกรานของมองโกลภายใต้การนำของซูบูไท (Subutai) คือการทำลายราชนครรัฐต่างๆ ของสลาฟตะวันออกเช่นจักรวรรดิเคียฟรุส และ วลาดิมีร์-ซุซดัล (Vladimir-Suzda) หลังจากนั้นมองโกลก็รุกรานราชอาณาจักรฮังการี (ในยุทธการโมฮี) และบริเวณต่างๆ ในโปแลนด์ การโจมตีฮังการีนำโดยบาตู ข่าน (Batu Khan) หลานของเจงกีส ข่าน และโปแลนด์นำโดยคาดาน หลานของเจงกีส ข่านเช่นกัน แต่แผนการรุกรานทั้งสองมาจากซูบูไท
ตั้งแต่คริสต์ศตวรรษที่ 13 นักประวัติศาสตร์ยังคงโต้แย้งกันว่าการรุกรานของมองโกลในยุโรปตะวันออกมีความสำคัญพอที่จะการเปลี่ยนแปลงแนวโน้มทางประวัติศาสตร์หรือไม่ นักประวัติศาสตร์การทหารส่วนใหญ่เชื่อว่าเป็นการกระทำที่ต้องการที่จะสร้างความตระหนกให้แก่มหาอำนาจของโลกตะวันตกเพื่อไม่ให้เข้ามายุ่งเกี่ยวกับกิจการของมองโกลในยุโรปตะวันออกโดยเฉพาะในรัสเซีย หลักฐานมิได้สนับสนุนความคิดที่ว่าบาตู ข่านต้องการที่จะรักษาความมั่นคงในบริเวณพรมแดนทางด้านตะวันตกของชัยชนะที่ได้รับต่อรัสเซีย และเมื่อหลังจากการเข้าทำลายฮังการีและโปแลนด์อย่างรวดเร็วแล้วเท่านั้นที่บาตู ข่านเริ่มจะคิดถึงการรุกรานยุโรปตะวันตกและยึคครองรัฐสุลต่านรูม สำหรับมองโกลการรุกรานยุโรปเป็นเพียงหนึ่งในสงครามสามด้านของการรณรงค์ที่รวมทั้งตะวันออกกลางและดินแดนของราชวงศ์ซ่ง
ราฟา ซิลวา
ราฟาแอล อาลึชังดรึ "ราฟา" ฟือร์นังดึช ฟึไรรา ดา ซิลวา (Rafael Alexandre "Rafa" Fernandes Ferreira da Silva; เกิดวันที่ 17 พฤษภาคม ค.ศ. 1993) เป็นนักฟุตบอลชาวโปรตุเกส ปัจจุบันเล่นให้กับสโมสรไบฟีกาและทีมชาติโปรตุเกสในตำแหน่งกองกลางตัวรุก
หลังจากเริ่มต้นอาชีพนักฟุตบอลที่สโมสรไฟเร็งซึ ราฟาได้ย้ายไปยังสโมสรบรากาใน ค.ศ. 2013 และลงเล่นให้กับสโมสรมากกว่า 100 นัด โดยเป็นผู้ชนะเลิศในตาซาดึปูร์ตูกัล 2016 เขาเข้าร่วมสโมสรไบฟีกาใน ค.ศ. 2016
ในฐานะผู้เล่นทีมชาติโปรตุเกสชุดหลักตั้งแต่ ค.ศ. 2014 ราฟาเป็นตัวแทนประเทศในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
Gonocalyx
Gonocalyx เป็นสกุลของพืชดอกที่อยู่ในวงศ์ Ericaceae.
ถิ่นกำเนิดของมันคือ คอสตาริกา ไป โคลัมเบีย แคริบเบียน
สปีชีส์ในสกุล ได้แก่:
ประเทศฟินแลนด์ในโอลิมปิก
ประเทศฟินแลนด์ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1908 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศฟินแลนด์ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ FIN
นับตั้งแต่ประเทศฟินแลนด์ส่งนักกีฬาเข้าร่วมการแข่งขันโอลิมปิกครั้งแรก นักกีฬาฟินแลนด์ได้รับเหรียญรางวัลรวมทั้งหมด 470 เหรียญ โดยแบ่งเป็น 144 เหรียญทอง 148 เหรียญเงิน และ 178 เหรียญทองแดง
งานประกาศผลรางวัลออสการ์ ครั้งที่ 29
งานประกาศผลรางวัลออสการ์ ครั้งที่ 29 เป็นงานมอบรางวัลสำหรับภาพยนตร์ที่เข้าฉายในปีค.ศ. 1956
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
ช้างเผือก เกียรติทรงฤทธิ์
ช้างเผือก เกียรติทรงฤทธิ์ อดีตนักมวยไทยและนักมวยคิกบ็อกซิ่งและเค-วันชาวไทย เป็นนักมวยถนัดซ้าย มีชื่อจริงว่า สมชาย รอบแคว้น เกิดเมื่อวันที่ 13 ตุลาคม พ.ศ. 2509 ที่อำเภอประโคนชัย จังหวัดบุรีรัมย์
ช้างเผือกฝึกมวยตั้งแต่เด็กกับพ่อ และขึ้นชกครั้งแรกเมื่ออายุได้ 14 ปี หลังจากเข้าอยู่กับค่ายเกียรติทรงฤทธิ์ในกรุงเทพมหานคร โดยเริ่มจากรุ่นเล็กน้ำหนักไม่เกิน 108 ปอนด์ หรือไลท์ฟลายเวท ที่เวทีราชดำเนิน ต่อมาเมื่อเขยิบขึ้นสู่รุ่นใหญ่ นักมวยรุ่นใหญ่ไม่ได้รับความนิยมในประเทศไทย ช้างเผือกจึงผันตัวเองเดินทางไปชกยังต่างประเทศ โดยถือว่าเป็นนักมวยไทยคนแรกที่ได้ขึ้นชกในรูปแบบเค-วัน ที่ในหลายประเทศ เช่น ลาสเวกัส, ญี่ปุ่น, ออสเตรเลีย, เนเธอร์แลนด์ โดยได้ชกกับนักมวยเค-วัน หรือคิกบ็อกซิ่งที่มีชื่อเสียงหลายคน เช่น ร็อบ กามัน, ปีเตอร์ สมิธ, แบรนโก คิเคติก, ไทอิ คิน, แอนดี ฮัก, เออร์เนสโต ฮูสต์, ริก รูฟัส โดยเฉพาะอย่างยิ่งกับการชกกับรูฟัส ซึ่งขณะนั้นเป็นนักมวยคิกบ็อกซิ่งที่ไม่เคยแพ้ใคร ที่ประเทศญี่ปุ่น ช้างเผือกถูกหมัดของรูฟัสกรามหักตั้งแต่ยกแรก แต่ยังอดทนสู้มาจนถึงยกที่ 4 ก็ชนะน็อกไปได้ด้วยการเตะเจาะยางที่ข้อเท้ารูฟัส ซึ่งครั้งนี้ได้สร้างชื่อเสียงให้กับช้างเผือกเป็นที่เลื่องลือไปทั่ว
นอกจากนี้แล้ว เมื่อครั้งเข้ารับการเกณฑ์ทหาร ช้างเผือกยังเคยเข้าแข่งขันมวยสากลสมัครเล่นของการแข่งขันกีฬาภายในกองทัพบกด้วย ในรุ่นมิดเดิลเวท (160 ปอนด์) ได้รับเสื้อสามารถ เมื่อปี พ.ศ. 2533 สังกัดกองทัพภาคที่ 2 (ทภ.๒)
ชีวิตครอบครัว ช้างเผือกมีบุตรชาย 2 คน หลังแขวนนวมแล้วได้ทำงานเป็นเทรนเนอร์มวยไทยที่พัทยา หลานชายคนหนึ่งของช้างเผือก คือ ก้องศักด์ ศิษย์บุญมี หรือ ก้องศักดิ์ พี.เค.แสนชัยมวยไทยยิม ก็เป็นนักมวยไทยในยุคปัจจุบัน และยังมีนักมวยที่ใช้ชื่อคล้ายคลึงกัน คือ ช้างเผือกเล็ก เกียรติทรงฤทธิ์ และช้างศึก เกียรติทรงฤทธิ์ ที่ชกอยู่ในยุคปัจจุบัน อีกทั้งช้างเผือกยังเป็นต้นแบบของฉ่ำอุรา ตัวละครนักมวยไทยในการ์ตูนญี่ปุ่นเรื่อง ถึงจะเห่ยแต่ก็สู้นะเฟ้ย โดยฮะโมะริ ทะกะชิ
เจมส์ วาน
เจมส์ วาน (James Wan; เกิด 26 กุมภาพันธ์ ค.ศ. 1977) เป็นผู้กำกับภาพยนตร์ นักเขียนบท และผู้อำนวยการสร้าง ชาวออสเตรเลียที่เกิดในประเทศมาเลเซีย เขาเป็นที่รู้จักในฐานะผู้กำกับภาพยนตร์สยองขวัญเรื่อง ซอว์: เกมต่อตาย..ตัดเป็น (2004) และสร้าง หุ่นเชิดบิลลี่
เขายังกำกับภาพยนตร์เรื่อง อาถรรพ์ผีใบ้ และ คนคลั่ง...ฆ่า สั่ง ตาย (ในปี 2007), วิญญาณตามติด (2010), เดอะ คอนเจอริ่ง: คนเรียกผี และ วิญญาณยังตามติด 2 (ในปี 2013), เร็ว..แรงทะลุนรก 7 (2015), เดอะ คอนเจอริ่ง: คนเรียกผี 2 (2016) และ อควาแมน: เจ้าสมุทร (2018) เร็ว..แรงทะลุนรก 7 และ อควาแมน: เจ้าสมุทร แต่ละเรื่องทำรายได้มากกว่า 1 พันล้านดอลลาร์สหรัฐ ทำให้วานเป็นผู้กำกับคนที่แปดที่มีภาพยนตร์ทั้งสองเรื่องทำเงินทะลุ 1 พันล้านดอลลาร์สหรัฐ
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ เจมส์ วาน 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก
ถนนดินสอ
ถนนดินสอ เป็นถนนที่สร้างขึ้นในรัชสมัยรัชกาลที่ 5 เหตุที่ได้ชื่อว่า "ดินสอ" เนื่องจากแถบนี้ในช่วงกรุงศรีอยุธยา ผู้คนที่อาศัยอยู่ที่นี่มีอาชีพทำดินสอและกระดาษ จนได้ชื่อว่า "ย่านป่าดินสอ" ปรากฏเป็นหลักฐานในเอกสารจากหอหลวง เรื่องคำให้การขุนหลวงวัดประดู่ ความว่า "ย่านป่าดินสอ ริมวัดพระงาม มีร้ายขายดินสอศิลาอ่อนแก่ แลดินสอขาวเหลือง ดินสอดำ ชื่อตลาดบ้านดินสอ"
เจมส์ วาน
ผลตอบรับ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
ถนนดินสอ
จนล่วงมาถึงยุคต้นกรุงรัตนโกสินทร์ อาชีพทำดินสอของผู้คนแถบนี้ก็ยังคงอยู่ และถูกเรียกว่า "ย่านดินสอ" หรือ "บ้านดินสอ" ต่อมามีการสร้างถนนขึ้นเมื่อปี พ.ศ. 2441 เพื่อขยายเส้นทางสัญจรในพื้นที่พระนคร จึงได้ชื่อว่า "ถนนดินสอ" ตราบจนปัจจุบัน แต่อาชีพทำดินสอไม่หลงเหลืออยู่อีกแล้ว
ถนนดินสอ ในปัจจุบัน เป็นแหล่งรวมร้านอาหารที่ขึ้นชื่อหลายร้านเช่นเดียวกับถนนที่อยู่ใกล้เคียง เช่น ถนนตะนาว, ถนนมหรรณพ, ถนนแพร่งภูธร, ถนนแพร่งนรา มีอาหารหลากหลายชนิด เช่น อาหารตามสั่ง, อาหารไทย, ข้าวแกง, โจ๊ก, นมสดและขนมปังปิ้ง, ข้าวมันไก่, เป็ดย่าง, เย็นตาโฟ, ขนมหวาน, ถั่วคั่ว, โบ๊กเกี้ย และขนมไทย เป็นต้น
เจมส์ วาน
ผลตอบรับ
$ ดอลลาร์สหรัฐ
ฟุตบอลหญิงทีมชาติสหรัฐ
ตลอดจนเกียรติยศอื่น ๆ อีกมากมาย โดยทีมนี้ได้รับการรับเลือกให้เป็นทีมแห่งปีของคณะกรรมการโอลิมปิกสหรัฐในปี ค.ศ. 1997 และ 1999 นอกจากนี้ นิตยสารสปอร์ตสอิลลัสเตรเต็ด ยังเลือกให้ทั้งทีมเป็นนักกีฬายอดเยี่ยมแห่งปี 1999
หมึก (อาหาร)
หมึก เป็นสัตว์ที่นิยมนำมาทำอาหารมากมายทั่วโลก คำว่า กาลามารี (calamari) ในภาษาอิตาลีซึ่งหมายถึงหมึกได้กลายเป็นคำสามัญในภาษาอังกฤษหมายถึงอาหารที่ทำจากหมึก โดยเฉพาะหมึกทอด ความหลากหลายของอาหารที่ทำจากหมึกในพื้นที่ต่าง ๆ มีดังนี้
หมึกทอด
หมึกทอดหรือกาลามารี (ฟริตตี) เป็นชื่ออาหารอิตาลีที่ได้รับความนิยมมากชนิดหนึ่ง เป็นหมึกกล้วยหั่นเป็นวงนำไปชุบแป้งทอด สูตรดั้งเดิมนั้นใช้แป้งชุบหมึกเพียงบาง ๆ ปรุงรสด้วยเกลือและพริกไทยป่น เมื่อจะรับประทานจึงบีบเลมอนเพื่อแต่งรส ปัจจุบันได้ประยุกต์ให้มีหลายแบบ มีทั้งแบบใช้แป้งให้กรอบชุบแป้งเปียกแบบเท็มปุระญี่ปุ่น เพิ่มเครื่องปรุงที่เป็นปาปริกา ออริกาโน และกินกับซอสต่าง ๆ มากมาย เช่น ซอสมะเขือเทศ ซอสพริก มายองเนส และยังนำไปรับประทานกับสลัดผักด้วย
คุณค่าทางสารอาหาร
เดิมเคยเชื่อว่า หมึกเป็นอาหารที่ให้คอเลสเตอรอลสูง จึงไม่ควรรับประทานมาก แต่ความจริงแล้ว หมึกมีคอเลสเตอรอลสูงก็จริง แต่ทว่ามีปริมาณไขมันอิ่มตัวต่ำ จึงมิได้เป็นตัวสร้างคอเลสเตอรอลในร่างกาย อีกทั้งยังมีกรดโอเมกา3สูง ซึ่งเป็นสารที่ช่วยลดปริมาณคอเลสเตอรอลได้ดีอีกด้วย
โรงเรียนบ้านคุ้งตะเภา
โรงเรียนบ้านคุ้งตะเภา เป็น โรงเรียนประจำหมู่บ้านคุ้งตะเภา ตั้งอยู่ที่ บ้านคุ้งตะเภา ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ สังกัดสำนักงานเขตพื้นที่การศึกษาอุตรดิตถ์เขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนบ้านคุ้งตะเภาเป็นโรงเรียนในกลุ่มคุ้งตะเภา-ถ้ำฉลอง แบ่งการเปิดการสอนเป็น ระดับประถมศึกษา และระดับก่อนประถมศึกษา
ที่ตั้ง
โรงเรียนบ้านคุ้งตะเภา ตั้งอยู่ที่ บ้านคุ้งตะเภา ตำบลคุ้งตะเภา อำเภอเมือง จังหวัดอุตรดิตถ์ ตั้งอยู่ในที่ราชพัสดุมีพื้นที่ 3 ไร่ 2 งาน
ประวัติ
โรงเรียนบ้านคุ้งตะเภา เริ่มทำการเปิดการเรียนการสอนครั้งแรก เมื่อ พ.ศ. 2465 โดยใช้ศาลาการเปรียญวัดคุ้งตะเภาเป็นสถานที่ทำการเรียนการสอน โดยเริ่มเปิดการเรียนการสอนตั้งแต่ชั้น ป.1 - 5 และเมื่อปี พ.ศ. 2475 ได้ปิดโรงเรียนไปชั่วคราว เนื่องจากขาดงบประมาณ พร้อมกับทำการเปิดสอนอีกครั้ง ใน พ.ศ. 2476 สังกัดกระทรวงศึกษาธิการ
1 ตุลาคม พ.ศ. 2509 โรงเรียนได้โอนไปสังกัดองค์การบริหารส่วนจังหวัด กรมการปกครอง กระทรวงมหาดไทย จนกระทั่งปี พ.ศ. 2523 ได้โอนมาสังกัดสำนักงานคณะกรรมการการประถมศึกษาแห่งชาติ กระทรวงศึกษาธิการ
ในปี พ.ศ. 2513 ได้รับงบประมาณสร้างอาคารเรียน แบบ ป. 1ฉ ขนาด 4 ห้องเรียน งบก่อสร้าง 120,000 บาทและได้ย้ายนักเรียนจากศาลาการเปรียญวัดคุ้งตะเภา มาเรียนอาคารหลังใหม่ เมื่อวันที่ 29 เมษายน พ.ศ. 2514 โดยใช้ชื่อว่า "โรงเรียนวัดคุ้งตะเภา" ต่อมาได้ขออนุญาตเปลี่ยนชื่อเป็น "โรงเรียนบ้านคุ้งตะเภา" เมื่อวันที่ 20 กันยายน พ.ศ. 2514 และในปี พ.ศ. 2521 ได้รับงบประมาณสร้างอาคารเรียนแบบ ป.1 ฉ เพิ่มเติมอีก 2 ห้องเรียน รวมเป็น 6 ห้องเรียน
ในปี พ.ศ. 2538 ได้รับงบประมาณสร้างอาคารเรียนเอนกประสงค์ เพื่ออำนวยความสะดวกในกิจการต่าง ๆ สะดวกขึ้น พร้อมทั้งได้งบประมาณสร้างห้องสุขาแบบสามัญ จำวนวน 1 หลัง และในปีเดียวกันนี้ เมื่อวันที่ 25 เมษายน พ.ศ. 2538 ที่ประชุมหมู่บ้านคุ้งตะเภาครั้งที่ 1/2538 กรรมการหมู่บ้านได้ประชุมกัน มีมติมอบที่ดินสาธารณประโยชน์ จำนวน 10 ไร่ ให้กับโรงเรียน เพื่อสร้างสนามกีฬา
โรงเรียนบ้านคุ้งตะเภาได้ดำเนินการจัดการเรียนการสอน โดยทำการสอนครั้งแรก ตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 มี นายเอี่ยม ศาสตร์จำเริญ เป็นครูใหญ่คนแรก ปัจจุบันเปิดทำการสอนเป็น 2 ระดับชั้น คือระดับก่อนประถมศึกษา และระดับประถมศึกษา มีนายสุชีพ เสาเกิด ดำรงตำแหน่ง ผู้อำนวยการโรงเรียนบ้านคุ้งตะเภา
ซือชเตริมมิง
ซือชเตริมมิง (surströmming; ) คือปลาเฮร์ริงจากทะเลบอลติกหมักในน้ำเกลือ เป็นอาหารดั้งเดิมของสวีเดนอย่างน้อยตั้งแต่คริสต์ศตวรรษที่ 16 เป็นต้นมา
ปลาเฮร์ริงบอลติก (หรือที่เรียกว่า สเตริมมิง ในภาษาสวีเดน) มีขนาดเล็กกว่าปลาเฮร์ริงแอตแลนติกที่พบในทะเลเหนือ คำจำกัดความของ สเตริมมิง ตามธรรมเนียมเดิมคือ "ปลาเฮร์ริงที่จับได้ในน่านน้ำกร่อยของทะเลบอลติกทางเหนือของช่องแคบคัลมาร์" ปลาเฮร์ริงที่ใช้ทำซือชเตริมมิงจะถูกจับก่อนฤดูวางไข่ในเดือนเมษายนและพฤษภาคม
ในการผลิตซือชเตริมมิงจะใช้เกลือปริมาณมากพอที่จะป้องกันไม่ให้ปลาเฮร์ริงดิบเน่าเปื่อยระหว่างที่ปล่อยให้หมัก กระบวนการหมักอย่างน้อยหกเดือนทำให้ปลามีกลิ่นแรงและมีรสเค็มและเปรี้ยวเล็กน้อย มีงานวิจัยชิ้นหนึ่งของญี่ปุ่นระบุว่า กลิ่นจากกระป๋องซือชเตริมมิงที่เพิ่งเปิดเป็นหนึ่งในกลิ่นอาหารที่เหม็นเน่ามากที่สุดในโลก โดยมีกลิ่นเหม็นแรงกว่าอาหารประเภทปลาหมักในลักษณะเดียวกันอย่างฮงออฮเวของเกาหลีหรือคูซายะของญี่ปุ่นเสียอีก
ในปลายคริสต์ทศวรรษ 1940 ผู้ผลิตซือชเตริมมิงในสวีเดนได้วิ่งเต้นให้มีการออกพระราชกฤษฎีกา (förordning) ที่จะป้องกันไม่ให้มีการจำหน่ายซือชเตริมมิงที่ยังหมักไม่ได้ที่ กฎหมายที่ตราขึ้นนั้นห้ามจำหน่ายซือชเตริมมิงที่ได้จากการจับปลาในปีปัจจุบันในสวีเดนก่อนวันพฤหัสบดีที่สามของเดือนสิงหาคม แม้ว่ากฎหมายดังกล่าวไม่มีผลบังคับแล้วในปัจจุบัน แต่ผู้ค้ารายย่อยก็ยังคงกำหนดวันเริ่มวางจำหน่ายผลผลิตที่ได้จากการจับปลาในปีนั้น
เรือรบโมเอะ
เรือรบโมเอะ (, Kantai Collection; ชื่อเต็ม: Fleet Girls Collection Animation Sequence) เป็นซีรีส์อนิเมะญี่ปุ่นที่สร้างมาจากเกมคันไตคอลเลกชัน สร้างโดยสตูดิโอดิโอเมเดีย กำกับโดย เคโซ คุซะคะวะ ออกอากาศทางช่องโตเกียวเอ็มเอกซ์ และเคบีเอส และสถานีโทรทัศน์ช่องอื่นทั่วประเทศญี่ปุ่น
เรื่องย่อ
โลกต้องเผชิญกับภัยคุกคามทางทะเล เมื่อกองเรือปริศนาจากท้องทะเลลึกได้โผล่พ้นผืนน้ำมหาสมุทรขึ้นมาจู่โจมนานาประเทศ โดยที่ไม่มีมนุษย์คนใดสามารถต่อกรได้ ด้วยเพราะศักยภาพกองกำลังเรือที่เข้มแข็งและความเฉลียวลาดในการต่อสู้ ทำให้มนุษยชาติต้องสูญเสียดินแดนทางทะเลให้แก่ผู้รุกราน ที่ได้รับการขนานนามว่า “กองเรือทะเลลึก” แต่แล้วกองเรืองทะเลลึกก็ได้พบกับคู่ต่อสู้ฝีมือฉกาจ นั่นก็คือ เหล่านาวาสาวติดอาวุธ ผู้พิทักษ์ผืนน้ำแห่งท้องทะเล ที่จะมาต่อกรกับภัยคุกคามครั้งนี้ ความหวังของมนุษยชาติฝากไว้ในมือของพวกเธอเหล่านี้แล้ว…
“ฟุบุกิ” เรือรบพิฆาตสาว รุ่นพิเศษ ได้เข้ามาประจำการในกองทัพเรือเลขานุการ สู่การเป็นน้องใหม่ในสังกัดกองเรือตอร์ปิโดที่สาม หนึ่งในกองกำลังทั้งสี่ของกองทัพ อันประกอบด้วย กองเรือฝูงบินจู่โจมที่หนึ่ง, กองเรือสนับสนุนที่สอง, กองเรือตอร์ปิโดที่สาม, กองเรือตอร์ปิโดที่สี่ ภายในกองทัพแห่งนี้เธอได้พบกับ “มุตสึกิ” และ “ยูดาจิ” เพื่อนร่วมห้องและประจำสังกัดกองเรือตอร์ปิโดที่สามเดียวกัน ร่วมทั้งรุ่นพี่ สามพี่น้องเรือรบสาว “เซนได” พี่สาวคนโต, “จินสึ” พี่สาวคนกลาง และ “นากะ” น้องสาวคนสุดท้าย ซึ่งอยู่ห้องข้างๆ ห้องของพวกฟุบุดิ รวมทั้งเหล่าเรือรบสาวต่างๆ อีกมากมาย ที่ล้วนมีความมุ่งมั่นเดียวกันในการจะกำจัดศัตรูจากทะเลลึกให้สิ้นซาก
Grammosciadium
Grammosciadium เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ตุรกี ไป อิหร่าน
สปีชีส์ในสกุล ได้แก่:
อินทรีย์
อินทรีย์ อาจหมายถึง
Graphandra
Graphandra เป็นสกุลของพืชดอกที่อยู่ในวงศ์ Acanthaceae.
ถิ่นกำเนิดของมันคือ อินโดจีน
สปีชีส์ในสกุล ได้แก่:
งานประกาศผลรางวัลออสการ์ ครั้งที่ 30
งานประกาศผลรางวัลออสการ์ ครั้งที่ 30 เป็นงานมอบรางวัลสำหรับภาพยนตร์ที่เข้าฉายในปีค.ศ. 1957
ปัญจาบพริซันแมตช์
ปัญจาบพริซันแมตช์ (Punjabi Prison Match) เป็นหนึ่งในการปล้ำในกรงของ WWE
ลักษณะกรง
กรงชนิดนี้แตกต่างจากกรงขนิดอื่นที่ไม่ใช่กรงเหล็กและเป็นคุกที่เคยใช้ขังนักโทษ แต่เดอะ เกรท คาห์ลี ได้นำมาใช้เป็นแมตช์การแข่งขัน เป็นคุกที่ถูกถักด้วยไม้ไผ่จากประเทศอินเดีย(แต่ WWE ใช้เหล็กทำกรงไม้ใผ่แทน) โดยในกรงเหล็กนั้นมีคุกอยู่ 2 ชั้นด้วยกันคือ
กรงด้านใน
เป็นคุกที่มีความยาวเท่ากับเส้นรอบรูปของขอบเวที ความสูง 1.2เมตร ไม่มีหลังคากรงไม่ไผ่ โดยมีประตูออกจากด้านใน 4 ด้าน โดยประตูนี้จะถูกปิดไว้ จนกว่าจะมีนักมวยปล้ำมาขอให้กรรมการชักรอกเปิดออก ประตูจะเปิดออกภายใน 1 นาทีหากหมดเวลานี้ไปแล้ว ประตูจะถูกปิดตายทันที จึงต้องเปิดประตูที่เหลือเพื่อออกจากกรงด้านใน หากประตูปิดตายหมดก็จะทำให้ผู้ที่อยู่ด้านใน ออกมาได้ลำบากยิ่งขึ้น โดยด้านบนนั้น จะไม่มีหลังคาปิด นักมวยปล้ำสามารถปีนข้ามมาได้
กรงด้านนอก
คุกด้านนอกมีความยาวรอบคุกเท่ากับบริเวณรั้วกั้นคนดู ความสุงประมาณ 4.8 เมตร (คุกด้านใน+ความสูงของเวที) คุกด้านนอกนี้มีเพียงความสูงและเสี้ยนไม้ที่เป็นอุปสรรคในการปีนออก นักมวยปล้ำต้องปีนออกจากคุกโดยวิธีเดียว (ไม่มีการจับกด,ยอมแพ้,ดิสควอลิไฟล์เคชั่น,เคานท์เอ้าท์) หากใครลงถึงพื้นก่อนจะเป็นผู้ชนะ
อ้างอิง
Professional wrestling match types
มงคลสูตร
มงคลสูตร เป็นพระสูตรสำคัญบทหนึ่ง ในพระพุทธศาสนาเถรวาท
ประวัติ
ในคัมภีร์ชั้นอรรถกถา อธิบายความโดยพิสดารถึงสาเหตุของการที่พระพุทธเจ้าตรัสมงคลสูตรไว้ว่า ประมาณ 12 ปีก่อนพุทธกาล ประชาชนต่างตื่นตัวว่า อะไรคือเหตุที่ทำให้ชีวิตเป็นมงคล กล่าวว่า บ้างก็ว่า วัตถุสิ่งของ เช่น ต้นไม้ สัตว์ หรือว่ารูปเคารพต่าง ๆ จะทำให้ชีวิตเป็นมงคล เรื่องราวการอภิปรายเรื่องมงคล ก็ไปถึงภุมเทวา คือเทวดาในระดับพื้นดิน เทวดาก็สนทนากันว่าอะไรคือมงคล ประเด็นนี้ก็ลุกลามไปถึงอากาศเทวา ไปถึงสวรรค์ชั้นต่าง ๆ จนถึงพรหมโลกชั้นสุธาวาส ซึ่งเป็นที่อยู่อาศัย ของผู้ที่บรรลุธรรมเป็นพระอนาคามีแล้ว มีความเข้าใจในเรื่องมงคลชีวิตเป็นอย่างดี แต่ไม่สามารถอธิบายได้ จึงได้ประกาศให้เทวดาทราบว่า พระสัมมาสัมพุทธเจ้า จะเสด็จลงมาตรัสรู้ธรรมในอีก 12 ปี ให้ไปถามพระพุทธองค์ในตอนนั้น
เมื่อพระสัมมาสัมพุทธเจ้าตรัสรู้อนุตตรสัมมาสัมโพธิญาณแล้ว คืนหนึ่งขณะที่ประทับอยู่ ณ เชตวันมหาวิหาร ใกล้เมืองสาวัตถี ท้าวสักกเทวราชได้นำหมู่เทวดาเข้าเฝ้า และบัญชาให้เทพบุตรองค์หนึ่งทูลถามพระองค์ว่า อะไรคือมงคลของชีวิต พระสัมมาสัมพุทธเจ้าจึงทรงแสดงหลักมงคลสูตร ซึ่งมีทั้งหมด 10 หมวด นับเป็นรายการได้ 38 ประการ*
เนื้อหาในพระสูตร
ตามเนื้อหาในพระสูตร มงคลของพระสัมมาสัมพุทธเจ้าไม่ยึดถือวัตถุ แต่ยึดถือการปฏิบัติฝึกฝนตนเอง ซึ่งมีอยู่ 38 ประการ ทั้งหมดจำแนกอยู่ในเนื้อหาโดยแบ่งเป็น 10 หมวด ได้แก่ หมวดที่ 1 หมวดที่ 2 หมวดที่ 3 หมวดที่ 4 หมวดที่ 5 หมวดที่ 6 หมวดที่ 7 หมวดที่ 8 หมวดที่ 9 หมวดที่ 10 อย่างไรก็ตาม แม้พระพุทธองค์จะทรงแสดงธรรมไว้ชัดเจนดีแล้ว ก็มีผู้ที่เชื่อบ้าง ไม่เชื่อบ้าง จึงได้ส่งผลมาถึงปัจจุบันนี้ แนวทางการยึดถือความเป็นมงคล จึงมีอยู่ 2 แนวทาง คือ
การล้อมมะดีนะฮ์
มะดีนะฮ์ เป็นเมืองอันศักดิ์สิทธ์ของชาวอิสลามในอาราเบีย ได้ถูกปิดล้อมที่ยาวนานที่สุดในช่วงสงครามโลกครั้งที่หนึ่ง มะดีนะฮ์ในช่วงเวลานั้นซึ่งเป็นส่วนหนึ่งของจักรวรรดิออตโตมัน ในช่วงสงคราม จักรวรรดิออตโตมันได้เข้าข้างฝ่ายมหาอำนาจกลาง ชารีฟ ฮุซัยน์ แห่งแมคคาได้ก่อกบฏต่อต้านเคาะลีฟะฮ์และจักรวรรดิออตโตมัน ซึ่งอยู่ภายใต้การนำของฝ่ายชาตินิยมของพวกยังเติร์ก ที่ไม่ให้ความสนใจความต้องการของเคาะลีฟะฮ์และเข้าข้างฝ่ายมหาอำนาจกลาง ฮุซัยน์ได้เข้าข้างกับจักรวรรดิบริติชแทนโดยผ่านทาง ที. อี. ลอว์เรนซ์ ซึ่งมีส่วนสำคัญในการก่อกบฏครั้งนี้ ฮุซัยน์ได้เข้ายึดครองมักกะฮ์และปิดล้อมมะดีนะฮ์ มันเป็นหนึ่งในการปิดล้อมที่ยาวนานที่สุดในประวัติศาสตร์ที่ยังมีอยู่จนกระทั่งแม้ว่าภายหลังการสงบศึก (10 มกราคม ค.ศ. 1919) ฟาเรดดิน ฟาสฮาได้ทำการปกป้องมะดีนะฮ์ บางคนต่างยกย่องเขาให้เป็น "สิงโตแห่งทะเลทราย" แม้ว่าจะมีความทุกข์ทรมานของผู้ที่ยังคงติดอยู่ในมะดีนะฮ์ การล้อมครั้งนี้ได้กินเวลาสองปีและเจ็ดเดือน
Deprea
ถิ่นกำเนิดของมันคือ คอสตาริกาไปอเมริกาใต้ตะวันตก
ประเทศเอสโตเนียในโอลิมปิก
ประเทศเอสโตเนีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1920 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเอสโตเนีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ EST
นับตั้งแต่ประเทศเอสโตเนียส่งนักกีฬาเข้าร่วมการแข่งขันโอลิมปิกครั้งแรก นักกีฬาเอสโตเนียได้รับเหรียญรางวัลรวมทั้งหมด 41 เหรียญ โดยแบ่งเป็น 13 เหรียญทอง 11 เหรียญเงิน และ 17 เหรียญทองแดง
แรดดำ
ขนาดของแรดดำจะมีขนาดเล็กกว่าแรดขาวพอสมควร คือ ความยาวเต็มที่ประมาณ 140-170 เซนติเมตร ความสูงของไหล่ 3.3-3.6 เมตร น้ำหนักเต็มที่โดยประมาณ 800-1,300 กิโลกรัม
มีการกระจายพันธุ์ในแอฟริกาตะวันออกและแอฟริกาใต้ ในประเทศเคนยา, แทนซาเนีย, แอฟริกาใต้, แคเมอรูน, นามิเบียและซิมบับเว มีทั้งหมด 4 ชนิดย่อย คือ D. b. michaeli, D. b. longipes, D. b. bicornis, D. b. minor ซึ่งบางครั้งเขตหากินของแรดดำอาจจะเข้าไปอยู่ในถิ่นของแรดขาว แต่สัตว์ทั้งสองชนิดนี้ไม่เคยที่จะต่อสู้แก่งแย่งกัน
แรดดำเป็นสัตว์ที่มีนิสัยดุร้าย ฉุนเฉียวง่ายกว่าแรดขาว สามารถวิ่งได้เร็ว 29 กิโลเมตรต่อชั่วโมง แต่บางครั้งเมื่อตกใจหรือป้องกันตัวอาจวิ่งได้เร็วถึง 40 กิโลเมตรต่อชั่วโมง
สถานภาพในธรรมชาติของแรดดำปัจจุบันอยู่ในสภาวะ CR (Critically Endangered) คือ มีความเสี่ยงสูงที่จะสูญพันธุ์จากพื้นที่ธรรมชาติในขณะนี้
อนุกรมวิธานและชื่อ
แรดดำมี 4 ชนิดย่อย:
ลักษณะ
แรดดำเมื่อโตเต็มที่สูง 140-170 ซม.จรดไหล่ ยาว 3.3-3.6 ม. หนัก 800-1400 กก. เพศเมียตัวเล็กกว่าเพศผู้ มี 2 นอ นอหน้าใหญ่กว่านอหลังโดยทั่วไปยาว 50-140 ซม. นอยาวสุดที่วัดได้ยาวเกือบ 1.5 ม. ในบางตัวอาจมีนอที่ 3 ซึ่งมีขนาดเล็ก นอใช้ในการป้องกันตัว ข่มขู่ ขุดรากไม้ หักกิ่งไม้เพื่อกิน สีผิวขึ้นกับสีดินในถิ่นอาศัยและพฤติกรรมการแช่ปลักของแรด โดยทั่วไปมักมีสีดำ แรดดำมีขนาดเล็กกว่าแรดขาว ริมฝีปากบนแหลมยาวไว้ใช้เพื่อหยิบจับใบไม้และกิ่งตอนกินอาหาร ซึ่งแรดขาวจะมีปากเหลี่ยมเพื่อใช้สำหรับกินหญ้า เราสามารถแยกแรดดำจากแรดขาวได้เพราะแรดดำมีหูและกะโหลกที่เล็กกว่า
การกระจายพันธุ์
ก่อนคริสต์ศตวรรษที่ 20 แรดดำมีจำนวนมากที่ในแรดทุกชนิด ประมาณปี ค.ศ. 1900 อาจมีแรดดำถึง 100,000 ตัว อาศัยอยู่ในแอฟริกา ในช่วงครึ่งหลังของคริสต์ศตวรรษที่ 20 จำนวนแรดดำลดลงอย่างรุนแรงจาก 70,000 ตัว ในตอนปลายคริสต์ทศวรรษ 1960 เป็น 10,000 ถึง 15,000 ในปี ค.ศ. 1981 ในตอนต้นของคริสต์ทศวรรษ 1990 จำนวนแรดดำต่ำกว่า 2500 ตัวและในปี ค.ศ. 2004 มีรายงานว่าเหลือเพียง 2,410 ตัว ตามองค์การกองทุนแรดสากล ประชากรแรดแอฟริกาฟื้นฟูเล็กน้อยเป็น 3,610 ในช่วงปี ค.ศ. 2003 ตามรายงานจากสหภาพสากลเพื่อการอนุรักษ์ในเดือนกรกฎาคม ค.ศ. 2006 จากการสำรวจแรดดำแอฟริกาตะวันตกเมื่อเร็วๆนี้ที่กระจายพันธุ์ในทุ่งหญ้าสะวันนาในทางตะวันตกของแอฟริกาพบว่าลดลงเหลือเพียงแค่ 10 ตัว หรือสรุปได้ว่าชนิดย่อยนี้กำลังจะสูญพันธุ์ แรดขาวเหนือก็กำลังจะสูญพันธุ์เหมือนกับแรดดำแอฟริกาตะวันตก จำนวนล่าสุดที่พบเหลือเพียงแค่ 4 ตัว แรดชนิดเดียวที่สามารถฟื้นฟูได้คือแรดขาวใต้ซึ่งมีอยู่มากกว่า 14,500 ตัวในปัจจุบันจากมากกว่า 50 ตัวเล็กน้อยในทศวรรษแรกของคริสต์ศตวรรษที่ 20
ตังควด
ตังควด, ต๋งเคียด, เตียวกอด หรือ ตังขวด (มีบทบาทในช่วงทศวรรษ 220–260) มีชื่อในภาษาจีนกลางว่า ต่ง เจฺว๋ ชื่อรอง กงสี  เป็นขุนนางและขุนพลของรัฐจ๊กก๊กในช่วงปลายยุคสามก๊กของจีน ตังควดรับราชการต่อมาในฐานะขุนนางของรัฐวุยก๊กซึ่งพิชิตจ๊กก๊กได้ในปี ค.ศ. 263
แรดดำ
การกระจายพันธุ์
แรดดำถูกคุกคามให้สูญพันธุ์จากการล่าเอานออย่างผิดกฎหมายและการสูญเสียที่อยู่ นอแรดถูกใช้ในการแพทย์แผนจีน นักสมุนไฟรกล่าวว่าสามารถฟื้นฟูผู้ป่วยหมดสติ รักษาไข้ และช่วยให้แข็งแรงและความสมบูรณ์ทางเพศในผู้ชาย ประสิทธิภาพของนอแรดในการรักษาโรคต่างๆไม่ได้รับการยืนยันทางวิทยาศาสตร์การแพทย์ ในเดือนมิถุนายน ค.ศ. 2007 เอกสารขายยาเอกสารแรกของนอแรดดำในสหรัฐอเมริกา (ยืนยันโดยการทดสอบทางพันธุกรรมของนอที่ยึดมา) เกิดขึ้นที่ร้านจำหน่ายยาแผนจีนในไชน่าทาวน์ในพอร์ตแลนด์ มีการใช้นอแรดในตะวันออกกลางเพื่อใช้ด้ามมีดแกะสลักที่หรูหราสำหรับมีดที่ใช้ในพิธีกรรมที่เรียกว่า "jambiya" ความต้องการที่มากมายในคริสต์ทศวรรษ 1970 เป็นสาเหตุให้แรดดำลดลงถึง 96% ระหว่างปี ค.ศ. 1970 ถึง 1992
จังหวัดของประเทศศรีลังกา
จังหวัด หรือในชื่อภาษาท้องถิ่นได้แก่ปฬาตะ (පළාත) และมากาณัม (மாகாணம்) เป็นเขตการปกครองย่อยระดับแรกของประเทศศรีลังกา จังหวัดในประเทศศรีลังกามีที่มาตั้งแต่สมัยที่อยู่ภายใต้การปกครองของจักรวรรดิบริติช โดยเริ่มแบ่งเขตจังหวัดครั้งแรกใน ค.ศ. 1833 อย่างไรก็ตาม ในช่วงศตวรรษต่อมา อำเภอซึ่งเป็นหน่วยย่อยของจังหวัดเริ่มมีบทบาทสำคัญในการปกครองมากกว่า ในขณะที่จังหวัดเริ่มลดความสำคัญลงเป็นเพียงเชิงสัญลักษณ์เท่านั้น จนกระทั่ง ค.ศ. 1987 สภาจังหวัดจึงได้รับอนุมัติให้จัดตั้งขึ้นหลังจากการแก้ไขเพิ่มเติมรัฐธรรมนูญแห่งสาธารณรัฐสังคมนิยมประชาธิปไตยศรีลังกา ค.ศ. 1978 ครั้งที่ 13 ในปัจจุบันประเทศศรีลังกาประกอบด้วย 9 จังหวัด
ตังควด
ประวัติ
ต่อมาตังควดได้เป็นผู้ช่วยของเกียงอุยขุนพลจ๊กก๊กในการป้องกันด่านเกียมก๊ก (劍閣 เจี้ยนเก๋อ) ในปี ค.ศ. 263 ตังควดยังเคยพยายามทูลแนะนำเล่าเสี้ยนเพื่อลดทอนอิทธิพลของขันทีฮุยโฮที่เล่าเสี้ยนไว้วางพระทัยแต่ไม่สำเร็จ ในที่สุดเล่าเสี้ยนให้ย้ายให้ตังควดให้ไปทำงานด้านการจัดการบัญชีเพื่อลดการแทรกแซงกิจการของรัฐของตังควด หลังจ๊กก๊กล่มสลาย ตังควดรับราชการต่อมาในฐานะขุนนางของรัฐวุยก๊ก โดยมีตำแหน่งเป็นที่ปรึกษาการทหารของอัครมหาเสนาบดี (相國參軍 เซียงกั๋วชานจฺวิน) และทหารม้ามหาดเล็ก (散騎常侍 ซานฉีฉางชื่อ)